Kaapstadse polisieman vas vir vrou se dood‘n Polisiebeampte van Kaapstad is Woensdagoggend in hegtenis geneem nadat hy glo sy vrou doodgeskiet het. Die konstabel, wat by die Kuilsrivier-polisiestasie gestasioneer was, het vermoedelik Dinsdagaand sy 40-jarige vrou by hul huis geskiet nadat hulle rusie gemaak het. Lt.kol. André Traut, ŉ polisiewoordvoerder, het gesê die man het van die toneel met sy dienspistool gevlug. “Die polisie was besig om die toneel by die huis in Delft te ondersoek, toe die beampte hom later self daar oorgegee het,” het hy gesê. Die 37-jarige verdagte moet binnekort in die hof verskyn.